Ушинци
Ушѝнци е село в Североизточна България. То се намира в община Разград, област Разград и има 277 постоянни жители, което го прави единственото село с ръст в броя на населението към 2017 в общината.

География 
Село Ушинци се намира на 7 км източно от град Разград на Европейски път Е70 в долината на река Бели Лом. Отстои на 360 км югоизточно от столицата София. До селото има редовен автобусен транспорт. Климатът се характеризира с горещо и сухо лято и студена зима. Пролетта настъпва рано и е по-студена от есента.

История 
Въпреки че липсват конкретни сведения има основание да се предполага, че районът на селото е населяван от древността, защото е разположен недалеч от важния укрепен военен лагер и град Абритус. Могилите, разположени източно и западно от селото са с вероятен тракийски произход – гробници, пътепоказатели или селищни могили, но въпреки това не са провеждани сериозни археологически проучвания в района.

През османския период селото се нарича Каба кулак. През 1810-1811 г. по време на Руско-турската война е опожарен Разград и много местни българи се изселват в Бесарабия.

Войнишкият паметник в селото е издигнат в чест на загиналите във войните за национално единение местни жители.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Обществени институции 
 Кметство Ушинци – ул. „Бузлуджа“ №15, тел.084726232
 Клон на Български пощи – ул. „Бузлуджа“№2, ПК-7244, тел.084726222
 Библиотека и читалище „Нов живот“ – ул. „Бузлуджа“ №1.

Културни и природни забележителности 

Стария Хамбар в центъра на селото е с над 100-годишна история, а в селото работи и православната църква „Св. Архангел Михаил“. Вилната зона „Белите манастири“ и разположеният недалеч язовир Бели Лом предлагат възможност за туризъм и развлечение.

Редовни събития 
 Гергьовден – Чеверме в местността „Дядовото Паново чеирче“,
 24 май – Празник на селото /сбор/,
 Архангеловден - курбан на селото.

Личности 
 Стоян Тодоров Стоянов- професор по психиатрия,
 Христо Илиев Маринов – професор по география,
 Илия Тодоров Карагеоргиев- доцент по биология.
 Пенко Николов Пенев – доцент к. м. н.
 Йорданка Христова Данева – биохимик.
 Христо Данев – литератор.
 Димо Пенев – литератор.
 Петър Тончев – поет, автор на стиховата поредица „На синора“, издадена в сборник „Север“.

Източници

Външни препратки 

Села в област Разград
Населени места в община Разград